Úhrady za plnenia poskytované s užívaním bytov platný od 1.3.2019
Bytové družstvo Spišská Nová Ves v zmysle novely zákona NR SR č. 182/1993 Z. z. o vlastníctve bytov a nebytových priestorov zriadilo bankové účty pre každý bytový dom. Každý užívateľ bytu obdržal mesačný predpis za služby spojené s užívaním bytu, kde má uvedené číslo účtu, variabilný symbol a špecifický symbol.
Žiadame Vás, aby ste uhrádzali platby na tento účet a správne uviedli variabilný symbol (VS) a špecifický symbol (ŠS). V opačnom prípade platba nebude zrealizovaná a za jej vyhľadávanie sme oprávnení Vám účtovať poplatok v zmysle rozhodnutia Predstavenstva BD SNV.
Opakovane upozorňujeme užívateľov bytov, že platby je možné realizovať:
- bezhotovostným prevodom z účtu,
- hotovostným vkladom v SLSP, ktorý nie je spoplatnený,
- poštovými poukazmi
Predpis nájomného za plnenia spojené s užívaním bytu je splatný
do 25. dňa predchádzajúceho mesiaca
(t. j. za január 2019 je splatný do 25.12.2018).
Ďalej žiadame užívateľov bytov a NP, aby v prípade zmeny bankového účtu, z ktorého realizujú úhrady platieb túto zmenu oznámili BD SNV v učtárni nájomného.